Europos farmacijos studentų asociacija
Europos farmacijos studentų asociacija (EFSA; angl. European Pharmaceutical Students’ Association, EPSA) – pelno nesiekianti, nevyriausybinė, nepolitinė ir nereliginė asociacija, vienijanti farmacijos studentų asociacijas (~29) maždaug 27 šalyse, atstovaujanti farmacijos studentams (~120 000) Europoje. Pagrindinis šios asociacijos tikslas - „plėtoti Europos farmacijos studentų interesus ir jų nuomones, bei skatinti bendradarbiavimą tarp jų“. EPSA devizas „Suburti farmaciją, žinojimą ir studentus“ atspindi siekį skatinti visų Europos farmacijos studentų nuomonių bei idėjų raišką bei keitimąsi jomis gerinant švietimą, farmacininko profesiją ir su ja susijusią mokslo pažangą. EPSA vyriausioji valdyba veikia Briuselyje (Belgijoje), ES Farmacijos grupės įstaigose. ES reikalų viceprezidentas ten dirba nuolat, bendradarbiauja su ES Farmacijos grupe - farmacininko vaidmens, kaip vieno iš svarbiausių visuomenės sveikatinime, propagavime. Prieš įsikuriant Briuselyje EPSA valdyba buvo Leidene (Nyderlandai).